**Zápisnica z čiastkového valného zhromaždenia**

**Urbár a pasienkové spoločenstvo, pozemkové spoločenstvo Čičmany**

**konaného dňa 23.2.2019 o 13.00 hod. v sále kultúrneho domu v Čičmanoch.**

**PREZENTÁCIA**

Prítomní na čiastkovom Valnom zhromaždení podľa prezentácie a sčítania hlasov.

1. **PRIVÍTANIE A ÚVOD.**

 Valné zhromaždenie UaPS z poverenia výboru otvoril a riadil člen výboru Ing. Jaroslav Kohút. Privítal všetkých členov UaPS, ako aj pozvaných hostí. Pozvánka s programom bola doručená každému členovi UaPS poštou, zverejnená bola na webovej stránke Urbáru, na vývesnej tabuli v obci.

 Predsedajúci oboznámil prítomných s programom jednania, a vyzval prítomných na podanie pripomienok k programu. Zároveň vyzval prítomných, aby sa počas rokovania prihlásili do výboru a člena dozornej rady. Program bol schválený bez pripomienok.

Program s pozvánkou je príloha č**. 1**. tejto zápisnice

**2. VOĽBA PRACOVNÝCH KOMISIÍ.**

Návrh do pracovných komisií predniesol predsedajúci, Ing. Jaroslav Kohút.

**- za skrutátorov** – Jaroslav Kavecký, Miroslav Gocman

 Uvedený návrh bol schválený.

**- do mandátovej komisie** – Stanislav Zaťko, Imrich Uríča, Jaroslav Strapko, Ing. Lucia Záňová , Marek Michalec.

 Uvedený návrh bol schválený.

**- do návrhovej komisie** - Ing. Ľubomír Kubinec, Viera Jantošková

 Uvedený návrh bol schválený.

**- do volebnej komisie** – Ing. Peter Ošvát, Ján Mičuda, Jozef Jantoška st.

 Uvedený návrh bol schválený

**- za zapisovateľov zápisnice** – Mária Bolvanová, Anna Uríčová

 Uvedený návrh bol schválený.

**- za overovateľov zápisnice:**  – Miroslav Haššo, Alena Haššová

 Uvedený návrh bol schválený

 Zloženie pracovných komisií je prílohou č**. 2.**  tejto zápisnice

**3. SPRÁVA PREDSEDU O ČINNOSTI VÝBORU OD POSLEDNÉHO VZ.**

Správu predniesol predseda p. Ján Čepela, ktorý zhodnotil prácu UaPS za rok 2018.

 Náklady a výnosy spojené s ochranou a zveľaďovaním lesa.

 Správa o činnosti je prílohou č**. 3** tejto zápisnice

 **4. SPRÁVA O HOSPODÁRENÍ ZA ROK 2018**

 Správu o hospodárení za rok 2018 podal p. Čepela a zároveň prečítal aj list Lesného úradu Žilina k novelizácií zákona o pozemkových spoločenstvách.

 Správa o hospodárení je príloha č.**4** tejto zápisnice

So súhlasom prítomných členov bolo presunuté poradie bodov rokovania 5 a 6,

oproti pôvodnému poradiu rokovania.

**5. KONTROLA UZNÁŠANIASCHOPNOSTI VALNÉHO ZHROMAŽDENIA**

 Predseda mandátovej komisie podal správu o  účasti členov spoločenstva na dnešnom VZ. Prítomných je : **80**  členov a **170** členov na základe splnomocnenia.

 Prítomní členovia a splnomocnenia predstavujú:

 Výmeru **1.691 678,58 m2 t.j. 43,29 % hlasov**

Nakoľko na dnešnom VH nie je prítomná nadpolovičná väčšina členov spoločenstva

Predseda mandátovej komisie vyhlasuje dnešné VH za čiastkové.

Správa mandátovej komisie je príloha č **. 5** tejto zápisnice

**6. SPRAVA DOZORNEJ RADY ZA ROK 2018**

 Správu dozornej rady predniesol p. Ján Rusnák, predseda DR.

 Správa DR je príloha č**. 6** tejto zápisnice.

**7. NÁVRH ROZPOČTU NA ROK 2019**

 Návrh rozpočtu na rok 2019 predniesol predseda UaPS p. Čepela.

Rozpočet je príloha č**. 7** tejto zápisnice.

**8. DISKUSIA**

 Predsedajúci Ing. Jaroslav Kohút vyzval prítomných k doplneniu návrhu členov výboru

a Dozornej rady, niektorý kandidáti boli členom UaPS zverejnené k nahliadnutiu, nakoľko

je potrebné zvoliť výbor a DR pre ďalšie funkčné obdobie. Zároveň oboznámil prítomných

členov o zmenách v zákone o pozemkových spoločenstvách /k bodu č. 10/ programu.

* Jaroslav Kavecký, konštatoval, že predsedajúci dostatočne vysvetlil znenie zákona

o pozemkových spoločenstvách, ako aj potrebe vypracovať zmeny v našom spoločenstve podľa tohto zákona.

* P. Anna Rusnáková navrhla, aby bol výbor 3-členný a nie 5-členný ako doposial.
* P. Ladislav Marcina, žiada vysvetliť nákup a predaj podielov členov /možnosť z

výsledku hospodárenia pre všetkých podielnikov, alebo jednotlivo/

* Ing. Peter Ošvát navrhuje, poveriť výbor o zistenie možnosti nákupu a predaja podielov v zmysle zákona.
* p. Mária Blahová – prečo sa na VH nezúčastňuje Slovenský pozemkový fond, ktorý zastupuje neznámych vlastníkov
* ako sa prepočítava podiel na výplatu dividend,
* prečo sa dali vysoké odmeny členom výboru a DR

 Na pripomienky a dotazy odpovedá predseda p. Čepela, \* vyzve sa SPF na účast VH,

* vysvetlil, že výpočet sa robí „celková čiastka na výplatu dividend sa vydelí m2 a

násobí sa počtom m2 každého podielnika“ \* odmeny čl. výboru a DR sú v súlade

so zákonom o odmeňovaní a Stanovami spoločenstva,

* Ing. Zdeno Chúpek – hospodár vysvetlil tvorbu kalkulácie odpredaja dreva pre členov

 nečlenov UaPS,

* P. Božena Ficeková, či by sa nedalo zabezpečiť hotové drevo čl. urbáru, ktorý žijú v obci, \* odpovedá p. Čepela, takáto možnosť je po dohode s výborom.
* P. Miroslav Rybárik – lesný hospodár informoval o vývoji, ochrane lesných porastov

a plánmi na budúce roky.

* Ing. Ľubomír Kubinec doporučuje rozšíriť uznesenie z dnešného VH o plnení úloh

Výboru vyplývajúcich z uznesenia VH z roku 2018,

* P. Mrmus pri pozvánkach na VH je potrebné doložiť aj výsledok hospodárenia za

za uplynulý rok.

Viac diskusných príspevkov nebolo, predsedajúci diskusiu ukončil.

**9. VOĽBA NOVÉHO VYBORU A DR**

Pristúpilo sa k hlasovaniu jednotlivých členov výboru a DR , ktorí boli navrhnutí pred a

 počas rokovania VH .

 Výsledky hlasovania pre jednotlivých členov je prílohou č**. 8**  tejto zápisnice.

**10. SCHVALENIE DOKUMENTOV PODĽA ZAKONA O PS.**

Prítomný členovia UaPS na VH boli oboznámení s vypracovanými dokumentmi podľa

 zákona o pozemkových spoločenstvách a to: - Zmluva o pozemkovom spoločenstve

 -Stanovy spoločenstva

 - Rokovacieho poriadku

 Platné pre spoločenstvo Čičmany.

 Prítomný členovia odsúhlasili tieto dokumenty bez pripomienok.

**11. NÁVRH NA VYPLATENIE DIVIDEND**

Ako už bolo prednesené v návrhu rozpočtu na rok 2019 k vyplateniu dividend, bolo

potrebné tento návrh odsúhlasiť. Na základe výsledkov hospodárenia je navrhnuté vyplatiť

v roku 2019 /35.000.€/ slovom tridsaťpäťtisíc €/ členom spoločenstva. S týmto návrhom prítomní súhlasili. Schválený návrh bude súčasťou uznesenia z dnešného VH.

**12. NÁVRH NA UZNESENIE.**

Ing. Ľubomír Kubinec, člen návrhovej komisie predložil návrh na uznesenie z dnešnej VH, ktorý je prílohou č**. 9** tejto zápisnice.

Viac bodov programu nebolo, na záver poďakoval predsedajúci prítomným za účasť

 a trpezlivosť pri priebehu VZ, tým, ktorý na VH pricestovali, poprial šťastný návrat

 domov a VZ ukončil.

Zapísala: Mária Bolvanová ...................................

..

 Anna Uríčová ........................................

 Overovatelia: Alena Haššová ................................................

..

 Miroslav Haššo ...............................................

V Čičmanoch, dňa 22.3. 2019

 **Zápisnica**

**napísaná z druhého čiastkového valného zhromaždenia členov Urbáru a pasienkového**

**spoločenstva pozemkového spoločenstva Čičmany, konaného dňa 6.4.2019 o 13.00 hod.**

**v budove Obecného úradu Čičmany.**

**Program:**

1. Zahájenie a úvod

2. Voľba pracovných komisií

3. Správa predsedu

4. Správa o hospodárení

5. Správa dozornej rady

6. Kontrola uznášania schopnosti

7. Návrh rozpočtu na rok 2019

8. Voľba členov výboru a dozornej rady

9. Diskusia

10. Návrh na uznesenie

11. Záver

**Jednanie**:

**1.**  Poverený člen výboru Ing. Jaroslav Kohút otvoril rokovanie valného

 zhromaždenia, oboznámil prítomných členov s programom jednania.

 Tým, ktorí sa nezúčastnili prvého VZ boli zaslané opakovane pozvánky, taktiež

 oznam o konaní druhého VZ bol zverejnený na Web stránke UaPS a na

 vývesnej tabuli v obci Čičmany.

**2.** **Voľba pracovných komisií**.

 Nakoľko sa koná 2 ČVZ zloženie pracovných komisií zostalo nezmenené z

 1 ČVZ a je príloha číslo **1** tejto zápisnice.

**3. Správa predsedu**.

 Predseda p. Čepela podal správu o činnosti výboru za rok 2018 zároveň oboznámil

 prítomných o nutnosti vypracovania a schválenia stanov a iných dokumentov na

 podmienky spoločenstva v súlade s novelizáciou zákona o pozemkových

 spoločenstvách. Správa predsedu je príloha číslo **2** tejto zápisnice.

**4**. **Správa o hospodárení**

 Správu o hospodárení za rok 2018 podal hospodár Ing. Zdeno Chúpek.

 Správa o hospodárení je príloha číslo **3** tejto zápisnice .

**5. Správa dozornej rady**

 Správu dozornej rady za rok 2018 podal predseda DR p. Ján Rusnák.

 Správa dozornej rady je príloha číslo **4**  tejto zápisnice.

**6**. **Kontrola uznášania schopnosti**.

 Správu podal p. Ján Martiniak, člen mandátovej komisie. Účasť členov

 na dnešnom druhom ČVZ predstavuje 9,84 % . Účasť spolu na 1 a 2 ČVZ

 je 53,13 % , čo je účasť na oboch VZ nadpolovičná väčšina členov.

 Výsledok sčítania hlasov je prílohou číslo **5** tejto zápisnice.

 7. **Návrh rozpočtu ne rok 2019**

 Návrh rozpočtu na rok 2019 predložil p. Čepela, zároveň informoval, že do

 Návrhu rozpočtu je zaradená aj výplata dividend vo výške 35 tisíc €

 Návrh rozpočtu je príloha číslo **6** tejto zápisnice.

 **8. Voľba výboru a členov dozornej rady.**

Výsledky volieb navrhovaných členov výboru v počte 5 a členov

 dozornej rady v počte 3 pre ďalšie funkčné obdobie , je príloha

 číslo **7**  tejto zápisnice.

 **9. Diskusia.**

 - Bc. Ján Filip sa pýtal na cenu za 1 m2 pri kúpe alebo predaji podielu

 v spoločenstve.

\*odpovedá Ing. Jaroslav Kohút pri možnosti individuálneho predaja

 podielov je vecou dohody /predávajuci-kupujuci/ ak by kupovalo

 podiely spoločenstvo , by sa museli vykúpené podiely prepočítať

 pre každého člena spoločenstva. Na zistenie podmienok nákupu

 podielov spoločenstva ma za úlohu nový výbor UaPS.

- pán Ján Rusnák informoval prítomných členov o zásadách odmeňovania

 členov výboru a dozornej rady, ktoré sú stanovené podľa odmeňovacieho

 poriadku v súlade so zákonom.

 - Ing. Zdeno Chúpek hospodár oboznámil o tvorbe cien dreva palivového,

 úžitkového, samovýroby aj dodávke pre členov a nečlenov spoločenstva.

 **10. Návrh na uznesenie.**

 Návrh na uznesenie predložil Ing. Ľubomír Kubinec, člen návrhovej komisie,

 ktorý bol prítomnými členmi schválený.

 Návrh na uznesenie z dnešného ČVZ je príloha číslo **8** tejto zápisnice.

 **11. Záver.**

 Nakoľko boli vyčerpané všetky body programu, pripomienky ani dotazy

 neboli, predsedajúci Ing. J.Kohút poďakoval prítomným za účasť a VH

 ukončil.

 Zapisovateľka: Mária Bolvanová ..........................

 Anna Uríčová .............................

 Overovatelia: Miroslav Haššo .........................

 Alena Haššová .........................

 V Čičmanoch, 11.4.2019

**10. NÁVRH NA UZNESENIE**

Predseda návrhovej komisie Ing. Ľubomír Kubinec, predniesol návrh na uznesenie

**z dnešného VH:**

***Hlasovanie o návrhu uznesenia::***

Za schválenie hlasovali prítomní členovia

Proti schváleniu hlasovalo: 148.751,692

Zdržal sa hlasovania: 21.487,982

Návrh mandátovej komisie je príloha č. 9 tejto zápisnice.

**11. Záver.**

Na záver predsedajúci Ing. Jaroslav Kohút všetkým prítomným poďakoval za účasť, trpezlivosť, vecnú diskusiu a Valné zhromaždenie ukončil.

V Čičmanoch, dňa 9.5.2016

Zapísala: **Bolvanová Mária**

Overovatelia zápisnice**: Mária Zábojníková ...................................................**

 **Jozef Jantoška ....................................................**

**Prílohy: 1 – 9 dľa textu**